สิ้นมนต์ขลัง
เมาท์กันสนั่นตลาดเงินว่า...
27 เม.ย. 2556

โดย...ฟ้าใส
เมาท์กันสนั่นตลาดเงินว่า...
นักฆ่าและผู้คุมกฎจากลุ่มเจ้าพระยาประสาร ไตรรัตน์วรกุล สิ้นมนต์ขลัง
มีอย่างที่ไหนแค่ 3 เดือน ปล่อยให้ค่าเงินบาทแข็งค่ามาพรวดพราดจากต้นปีแล้ว 7% แข็งสุดในภูมิภาคนี้ โดยที่ผู้คุมกฎผู้มากด้วยฝีไม้ลายมือทำได้แค่มองตาปริบๆ และบอกว่า จะไม่ออกอาวุธ
ดีนะที่ล่าสุดค่าเงินอ่อนค่ามายืนที่ 29.36/29.38 บาท/เหรียญสหรัฐ แต่ที่อ่อนค่าลงไม่ได้เกิดขึ้นจากฝีมือของธนาคารแห่งประเทศไทย ที่มีหน้าที่โดยตรงในการดูแลอัตราแลกเปลี่ยน
หากแต่เกิดจากการกดดันของบิ๊กกระทรวงการคลัง ที่ส่งสัญญาณว่าจะมีมาตรการคุมการลงทุนในตลาดตราสารหนี้ของนักลงทุนต่างชาติมากกว่า
ประกาศนียบัตรที่ติดตัวมาของ “เฮียประ” ผู้คลุกคลีมากับวิชาการตรวจสอบ การออกกฎควบคุม ตั้งแต่ฝ่ายตรวจสอบแบงก์ชาติ ยันเลขาธิการ ก.ล.ต.มามัวหมองเอาจากพิษค่าเงินบาทนี่เอง...